Catalina Gibaja

Catalina Gibaja Santiago (Haro, Errioxa, 1864 - Ortuella, Bizkaia, 1926-12-12) Ortuellako nesken 1. eskola-maistra izan zen, eta 42 urtez jardun zuen irakaskuntzan. Egun, Ortuellako kale batek bere izena darama; horrez gain, bere omenez eskultura bat ere badauka Ortuellan bertan.

 Biografia 
Catalina Gibaja Haron jaio zen 1864an, Pedro Gibaja eta Remigia Santiagoren alaba zen. Urte batzuk geroago Ortuellara joan zen bizitzera (garai hartako Ortuella-Santurcera), Las escuelas kaleko 36.eko 2.pisura, zehatz-mehatz. Bertan ezkondu zen Carlos Estefania Cuestarekin 1891ko apirilaren 16an, 28 urte zeuzkala, eta harekin 8 seme-alaba izan zituen.Bizkaiko elizaren artxibo historikoa. Libro nº5 de registros originales de casados de la parroquia de San Jorge de Santurtzi. 15-02-1873 / 27-02-1892. (p. 163) Signatura: 3117/002-00

Ortuellan, hain zuzen, hasi zen maistra lanetan; bertako eskolan nesken 1.maistra izan zen, eta 42 urte eman zituen irakaskuntzan. 1926ko abenduaren 12an, 62 urte zituela, zendu zen Ortuellako bere maistra-etxean. Catalina Gibajak berak eskatuta, Ortuellako hilerrian lurperatu zuten.

 Aitortza 
 1929an, hil eta 3 urte geroago, herri omenaldia egin zitzaion Ortuellan, besteak beste, bere aurpegia zizelkatuta zeukan hilarria egin zioten.
 Ortuellako kale bati bere izena jarri zioten.
 1996an Lucas Alcalde eskultoreak bere omenez monumentua egin zuen Markinako marmol grisean. Neurriak: 3,50x1,20x1,60 zm. Monumentua Ortuellan dago, eta bertan Catalina Gibaja maistra ageri da ikasle bati liburu bat irakurtzen.

 Galeria 

 Erreferentziak 

 Kanpo estekak 

Kategoria:Errioxarrak
Kategoria:Ortuellarrak
Kategoria:Bizkaiko irakasleak